प्रदेश में शराबबंदी बा, शराब खरीदल-बेचल आ पियल प्रतिबंधित बा। बाकिर, एहि बंदी के आड़ में नया रोजगार खूब फरत-फुलात बा। पड़ोसी प्रदेश से शराब के तस्करी शबाब पर बा, पूरा के पूरा एगो रैकेट लागल बा।
काल्ह फजीरहीं एगो शराब से भरल ट्रक सीमावर्ती थाना में जब्त भईल रहे, दिनभर खूब गहमागहमी रहे। आज थानेदार के हवाले से अखबार में खबर छपल कि एक हजार शराब के बोतल बरामद भईल बा।
अब चर्चा ईहो बा कि पड़ोसी प्रदेश के सीमावर्ती जिला में शराब व्यवसायी के सदमा लाग गईल बा, अस्पताल में भर्ती बा।
अब ऊ रहि-रहि के बेहोश हो जाताऽ आ एके गो रट लगवले बा कि एक हजार ना दस हजार बोतल रहे।
अशोक मिश्र
प्राचार्य
डीएवी कैमोर
कटनी,म प्र
bho_Deva bho_Deva bho_Deva bho_Deva bho_Deva san_Deva awa_Deva npi_Deva